ליהי טולדנו

ליהי טולדנו (נולדה ב-20 באפריל 2002) היא זמרת-יוצרת ושחקנית ישראלית. טולדנו נולדה בהרצליה וגדלה בגן יבנה. היא בתם של הזמר אבי טולדנו וחגית לוי-טולדנו, מנהלת מכירות. טולדנו היא גם אחייניתו של הזמר עופר לוי ויש לה חמישה אחים ואחיות, אחד מהם הוא הזמר אורי טולדנו. טולדנו למדה בבית הספר היסודי "בן-גוריון" בגן יבנה, ולאחר מכן בחטיבת הביניים "אורט רבין". בצעירותה למדה מחול קלאסי, ג'אז, מודרני, היפ הופ ולירי בסטודיו N.C-SHOW. כשהייתה בת 15 החלה ללמוד תיאטרון בתיכון הארצי לאומנויות על שם תלמה ילין, שם גילמה בין היתר את תפקיד הראשי במחזמר "ג'יפסי". בשנת 2018, כשהייתה בכיתה י', פרסמה את הסינגל הראשון שלה, "הלב שלי על 200". ב-2019 השתתפה בעונה השביעית של תוכנית המציאות "הכוכב הבא" אך לא המשיכה לאחר האודישן השני. באותה שנה יצא הסינגל השני שלה, "פריז". בשנת 2020 התגייסה לצה"ל שם שירתה בלהקה צבאית ובתיאטרון צה"ל עד לשחרורה בשנת 2022. בשנת 2022 השתתפה בסדרה "מיוחדת" בתפקיד שיר, הצלמת של החבורה והחברה הכי טובה של מאיה. עוד באותה שנה השתתפה בסדרה "מי שמע על חווה ונאווה" כחלק מחברי להקת חיל השריון בשנת 1974. בנוסף נבחרה לשחק באותה שנה את התפקיד הראשי בגרסה החדשה של המחזמר "מרי לו", המבוסס על שיריו של צביקה פיק בתיאטרון הארצי ובבימויו של צדי צרפתי. ב-2023 הוציאה את הסינגל "החליפה האפורה", שכתבה והלחינה על הקשר שהיה לה עם טליה ברטפלד, שהייתה בת זוגה במשך שנה וחצי. עוד באותה שנה השתתפה בדרמה המוזיקלית לנוער "תלאתה" בתפקיד ראשי. במאי 2023 יצא הסינגל השני שלה, "בילי", שגם אותו כתבה והלחינה בעצמה. הסינגל הבא שלה, "20" (בלעדייך), יצא שלושה חודשים לאחר מכן. בינואר 2024 הוציאה סינגל נוסף - "נועדת לי". ב-21 בפברואר 2024 הוציאה את אלבומה הראשון, "מי אני חושבת שאני". במהלך שנת 2024, הצטלמה טולדנו לתוכנית הדוקו ריאלטי "מחוברים", שבה היא מככבת בפרק הבכורה בפרק מיוחד עקב מלחמת חרבות ברזל. הסדרה עלתה בספטמבר אותה שנה. ב-9 במאי של אותה השנה יצא לאור אלבום האוסף "ישראל בידור – שרים למדינה", שם ביצעה טולדנו את השיר "שירו של שפשף" לצד אליאב זוהר. ב-2 בספטמבר טולדנו הוציאה שלושה שירים חדשים, ביניהם השיר "אבא", שיר העוסק בקשר המורכב שלה עם אביה, הזמר אבי טולדנו. בשיר "אבא" ישנם קטעים שכתובים בגוף ראשון, בהם ליהי פונה אל אביה ומבקשת מחילה וחיבוק. השירים הנוספים שיצאו לצד "אבא" הם "מיכל" (גרסת כיסוי לשיר של אליאב זוהר) ו"שיווי משקל סופי", גרסה חדשה לשיר מהאלבום הבכורה של טולדנו. טולדנו מזדהה כביסקסואלית, וניהלה מספר מערכות יחסים עם נשים. ליהי טולדנו, ברשת החברתית אינסטגרם ליהי טולדנו, במסד הנתונים הקולנועיים IMDb (באנגלית) ליהי טולדנו, באתר "אידיבי", מאגר הידע העברי לקולנוע ישראלי ועולמי ליהי טולדנו, ביישום טיקטוק סרטונים בערוץ של ליהי טולדנו, באתר יוטיוב ליהי טולדנו, בשירות הזרמת המוזיקה "ספוטיפיי" אפרת וכטל, ‏הסיפור שלה, באתר ‏מאקו‏, 22 בפברואר 2024 דודי פטימר, הדבר החם הבא? הכירו את ליהי טולדנו, באתר חדשות 13, 12 באוגוסט 2018 הכירו את ליהי טולדנו - mako, 2019-11-30, נבדק ב-2022-12-22 יפעת הללי אברהם, ‏כל הכבוד לצה"ל, באתר ‏מאקו‏, 19 באוקטובר 2020 זוהר אורבך, ‏מהמייסדים ועד לדור העתיד: המדריך לקאסט של "מי שמע על חווה ונאווה", באתר ‏מאקו‏, 20 באוקטובר 2022 גיל משעלי, ‏ליהי טולדנו תככב בגרסה החדשה של "מרי לו", באתר ‏מאקו‏, 24 באוקטובר 2022 רחלי פלנט רוזן, ‏רק בת 20: נבחרה הכוכבת הראשית למחזמר "מרי לו", באתר "סרוגים", 25 באוקטובר 2022 קשת ברגסון, ‏ליהי טולדנו בסינגל חדש: "החליפה האפורה", באתר "סרוגים", 24 בינואר 2023 גיל משעלי, ‏אחרי מבחן השירה: יעל שלביה הוחלפה בליהי טולדנו, באתר ‏מאקו‏, 12 ביולי 2022 עכשיו זה רשמי: ליהי טולדנו מצטרפת לעונה הבאה של "מחוברים" | TMI, באתר https://tmi.maariv.co.il, ‏2023-11-06 ישראל בידור - שרים למדינה, באתר Spotify גיל משעלי, ‏ליהי טולדנו בשיר חשוף על אביה: "תסלח לי באמת", באתר ‏מאקו‏, 3 בספטמבר 2024 חלוץ, דינה (2023-03-05). "ליהי טולדנו: "בלי האפרו אני פחות מגניבה"". Ynet. נבדק ב-2024-07-28. אחרי הפרידה מהאקסית, ליהי טולדנו מדברת על שברון הלב: "לא מצליחה לעכל" | TMI, באתר https://tmi.maariv.co.il, ‏2023-08-25